Indul a Google vállalkozásösztönző programja

A régió egyik legaktívabb startup akcelerátora és befektetője, a Startup Wise Guys hívja életre Kelet-Közép-Európában a Google által szponzorált “Jump for CEE” elnevezésű programot. A program részben a Google.org Impact Challenge for Central and Eastern Europe nevű kezdeményezésének köszönhetően jön létre, hogy segítse a Covid-19 negatív gazdasági hatásaival szembenéző digitális vállalkozókat és vállalkozni vágyókat. A részvétel ingyenes és nem feltétel, hogy a jelentkezők a program során létrehozott projektekből tulajdonrészt biztosítsanak a szervezők számára.